Document ID: /roh_data/filtered/fineweb-2-filterrobots_roh.jsonl.gz/41392

Ils Verds pretendan che la Svizra daventia immediat commembra da la Taskforce internaziunala Repo che tschertga daners d'oligarchs russ. Mo uschia possian ins garantir che noss pajais na servia betg vinavant sco refugi per oligarchs russ e lur daners.
Tenor il president dals Verds, Balthasar Glättli haja la Svizra bloccà enfin uss sulettamain 7,5 milliardas francs. Tenor stimaziuns sa chattian dentant 150 fin 200 milliardas francs daners russ en Svizra. Davart la moziun dals Verds per in'adesiun svelta da la Svizra a la Taskforce decida il cussegl naziunal l'autr'emna.